**План-конспект открытого урока**

**по родной (даргинской) литературе**

**на тему**

**Р. Рашидов «МАТЕРИ»**

**6 класс**

Составила: Маджидова Х.А.

2022 год

**6 - ИБИЛ КЛАССЛИЗИБ ДАРГАЛА**

**ЛИТЕРАТУРАЛА АБХЬИБСИ ДАРСЛА**

**ПЛАН-КОНСПЕКТ**

**Дарсла тема**: Р. Рашидов «НЕШЛИС»

**Дарсла мурад** : ДурхIнази даргала пагьмучевси поэтла назмула

бекI мягIна аргъахъни. Нешла кьадри.

**Бяркълашалси мурад** : БегIтала хIурматбирнила хIекьлизиб ихтилат.

**Дарсла гIягIниахъала** : жузи, поэтунала суратуни,

журналти, газетаби.

**ДАРСЛА БАШРИ**

1. БЕХIБИХЬУД. ДурхIни дарсличи хIядурбиахъни. ХIяжатдиркути белчIуди-белкIла гIягIниахъала касахъни. Дарсла мурад аргъахъни.
2. Даргала ишхIелла поэзияличила ихтилат.
3. Суалти гьаладихьни.

Учитель: - Чили балули ишхIелла поэзияла вакилти?

ДурхIя: - Илди саби Ж.МяхIяммадов, Кь. Мигьрабов, А.ГIябдулманапова, Зугьра-Ханум, А.ХIяпизова, Писки-МяхI…

Учитель: - ГIур чихъали баладаяв?

ДурхIя: - Уркухъан МяхIяммад, Хизри Юсупов, Х.ГIямарова, Р.Адамадзиев…

Суал: - Р.Рашидов даргала ишхIелла поэзиялизи кахIерхулив?

ДурхIя: - Кархули сай, аммаки ил имцIаливан 50-80 ибти дусмала поэт сайливан гIяхIил вала.

1. Гьалар делчIунти тикрардарни:

Се саби халкьла мухIлила творчество?

Жураби?

Хабурти?

Сен лирикала жура бикIуси?

ХЬАРБАЪНИ: Р. Рашидов «НЕШЛИС»

А/ Поэтла къантIси биография.

Б/ Дурх1нази назму уркIиличиб бурахъни.

В/ Словарь ва суалти. Тема ва бекI мягIна.

1. ДурхIнази саркъахъили делчIахъес ишдигъунти автортала назмурти:
* Р. Адамадзиев «Ургуба»
* А.ГIябдулманапова «Нешла анкъи», «АхIерси адам»
* Х1. Кьурбанов «Ванза»
* С. ГIялиева «ХIила вавна бяхъиб…»
* С. Рабаданов «Хъубзурала далай»
* А. Гъази «Илди хIебиалри»
* ХI. ГIялиев «Ухъна Кьадила вацIа», «Нешла дуруг»
* М. ХIямидов «Кьяшми цIуба урчи-тяй»
* Кь. ГIялиев «КьацI сархути някъби байдирис нуни»
* С. Рабаданов «АхIерси неш»
1. САГАСИ ДАРСЛИЧИ ШУРБУХЪНИ. Р. Рашидов «НЕШЛИС»

СЛОВАРЬ: атхIеб – гьалахIеб, духьдиру – дукIлизи дибгу, чибардеш – гъуршдеш, шалкIу – шайу, чирчаби – шляпаби, гъаза – къиян, хIянчи, ари – ихтияр, абзаибти – дуцIдарибти, чурха – гъезли берхъибси, хъуцIари – хъарчIала.

Учительла чумал гъай: Совет хIукумат барсбиубли гIергъи даргала поэзиялизирра дахъал дарсдешуни акIубли сари, хаслира 2000-2010 ибти дусмала манзил. Поэзияла тематика лебгIеб барскабиубли саби. Гьалар камли дузахъути динна масъулти имцIали ахъдурцули сари. Ил гIяхIла шайчиб чебаахъес кьасбарили саби. ИмцIаливан пайдаладирути тематикала суалтили детаурли сари мас-хазналичи гъаргъдеш, давла бучес дигни, хIякимдеш асес кьас, рушбатчидеш, дурала улкнала гIибратуни гIерисни ва ц. Вааммаки дарсхIедиубли кавлули сари ишдигъунти тIалабунира: адамла рухIла давла бархьли чебиахъни, узидеш, бегIтала хIурмат.

Сипатуни: лирический герой – НЕШ, гIямрулизиб илала кьадри, тIабигIятла лишанти.

Назму каргьурли саби верхIел биркIайчил, авал тугъла куплетуначил.

Дунъяла вайра гIяхIра

Лерилра дучаллира,

Валагьрагу, кадурцар

Ца нешла уркIилизи.

УЧИТЕЛЬ: Иш строфализиб авторли буруси мягIна сегъуна саби?

ДУРХIЯ: Авторла пикри лебгIеб гапличи лайикьли саби. Ил кьясирули сай сунечибра гIяхIти адамти чебиухIели, илдани авлавтас гьатIира халати гIяхIдешуни дирули сабхIели. Ил анцIбукьли лирический геройра чевяхIирули сай, сенкIун чIянкIли гIяхIси адамли сайгъуна гапиру. Илала кьясдешра гапла лишанни бетарули саби.

ЦАРИЛ ЖАВАБ: Наб поэт сунела игитличи кьяскайрули сай или гьанбиркули саби: илини игитливан чилалара мурад барес вирули ахIен.

ДУРХIЯ: Г. БяхIяндовли мурхьси пикри иргъахъули сай, ил философский саблинра мягIничебси саби.

УЧИТЕЛЬ: «арзи кьарра», «хьанц1а закра бирар чибардешлизиб», «хъулга гъагулти», «чIигIяла чирчабира», «исбагьи дубуртази», «хIяна гъубзни», «чурха гулби» ибти се сари?

ДУРХIЯ: Эпитет.

УЧИТЕЛЬ: «Хъу дацес дурабулхъан дудешуни дурхIначил» ибсилизиб се леба?

ДУРХIЯ: Инверсия, биэс гIягIнилири – дудешуни дурабулхъан.

УЧИТЕЛЬ : «Гъагулта дуцIрум халли», «къунзварасра чинавкад бурямтани гIямрула»(ишаб инверсияра леб). Сен-сен иргъути поэтла илди дугьби?

ДУРХIЯ: Илди тIинтIти метафораби сари.

Хъаркабарес дурхIнази Г. Бях1яндовла назмулизирти лерилра эпитетуни даргахъес

УЧИТЕЛЬ: Г. Бях1яндовла поэзияла бекIлибиубси хасдеш селизиба?

ДУРХIЯ: Илала гьарил назмула халаси ва мурхьси мягIна

бирар.

1. БЯРКЪЛАШАЛСИ ИХТИЛАТ. Суал: Адамтас поэзия селис гIягIнили?

ДурхIнани жавабти кам-камли дурес бирар. Илбагьандан учительли имцIабиру. Поэзияли гIямрула дахъал шалуби гьаргдиру, дагьахъес кумекбиру, учIусилис бамсриихъахъу, багалабиэси ибси гIебисахъу, вайси балтIа (хаслира сатирала назмуртазиб). Илкьяйда халкьла тарих белгибиру.

Хъубзарала бузерила сегъуна кьадри леба?

1. УЧИТЕЛЬ: Даргала белкIла поэзиялис хьулчи кабихьибти чихъали сабри?

ДУРХIЯ: Гьала-гьала гIярабистуни, чунира тулкни лукIути – ГIябдуллахIяжи, Зияудинкьади, ГIялихIяжи… , - кIинайс – Р.Нуров, С.ГIябдуллаев ва ГI. Иминагаев.

УЧИТЕЛЬ: 30-40 ибди дусмала даргала поэзила хасдешуни гьандушес.

УЧИТЕЛЬ: ИшхIелла даргала поэзияла азаддеш селизиб

саби?

ДУРХIЯ: Поэтлис ихтияр леб уркIигьаргли лукIес, чинилра къадагъабирули ахIен дин яра законничи къаршиси анцIбукь гьанбушахъес.

1. «ЛАЧИН» ЖУРНАЛТИ КАСАХЪЕС ВА ИЛАРАД НАЗМУРТИ ДЕЛЧIАХЪЕС.

Учитель: Ил журнал чис хасбарибси?

ДурхIя: НикIабас.

Учитель: Сен?

ДурхIя: СенкIун ишарти белкIани илдала пикрумачи, баркь-бацличи далдикили сари.

УЧИТЕЛЬ: Чис гьанбиркули урусла поэзия?

ДУРХIЯ: А.С.Пушкин, М.Ю.Лермонтов, Н.Некрасов,

УЧИТЕЛЬ: Гьаннала поэзияла вакил чи валадаяв?

1. ЧебяхIси ВатIа дергълис хасдарибти чумал назму

дурхIнази уркIиличир делчIахъес.

А.Гъази «ВатIан багьандан».

Гъ. БяхIяндов «Улкала багьадурти».

БЯРКЪЛАШАЛСИ ИХТИЛАТ: ЧебяхIси Чедибдеш 67 дус биъниличилла ихтилат

1. САГАСИ ДАРС КАГАХЪНИ.

Гьаладихьес суалти: Селичила гъайдикIира нуша ишбархIи?

Даргала ишхIелла поэзияла хасдешуни гьандушес.

Поэзияла гIямрулизиб сегъуна кьадри леба?

Литературала «ЦАНДАЛАЙ» бикIуси кружокличи башути дурхIнази чули цаладяхъибти назмурти делчIахъес.

1. АБХЬИБСИ ДАРСЛА ХIЕКЬЛИЗИБ УЧИТЕЛЬЛА

ГЪАЙ.

**Дарсла ахир.**

**Учитель:-** ИшбархIи дарсличир бузути дурхIнас кьиматуни кадалтулра. Наб дигулра, дурхIни, хIушала дарган мезла ва литературала дурсрачи диги имцIабиубли, нешла мез хъумхIертурли.

Ишичибли наб дигулра дарс таманбарес. ГIяхIли каленая!

1. ХЪУЛИБ БИРУСИ ХIЯНЧИ.

Р. Рашидов «НЕШЛИС», назму уркIиличиб багьес..

**Дарсла тема:** С.ГIябдуллаев «ГIялисултай секьяйда чебла сасиба?»

**Дарсла мурадуни:**

1. С.ГIябдуллаевла гIямрула ва творчествола гьуйчил бучIанти тянишбарни;

2. «ГIялисултай секьяйда чебла сасиба?» - хабарла бекI мягIна аргъахъни;

3. Гьарил адамлизир адамдешла къиликъуни диэс гIягIниси биъниличила аргъахъни.;

4. Даргала литературала дурсрачи бучIантала диги адикьни.

**Чебаъла ваяхI:** С.ГIябдуллаевла жузи, бяхIла газета, словарь, компьютер, проектор, доска.

**Дарсла башри.**

1. Орг.момент

-Ассаламу гIялайкум,

Дила даргала къушум.

Дарганти сарра или,

Пахруличил ганз кайцIул.

Закличир урми кьяйда,

БахъбикIаб даргантира.

Илди-ургаб мурталра

ЗайдикIаб дарган мезра.

1. Дарсла тема ва мурадуни аргъахъни.

А) – Даргала литературала дурсрачир нушани дахъал произвдениеби дучIулра, тянишдирулра писатель-поэтунала гIямрула ва творчествола гьуйчил.

- Наб дигулра гьанбикахъес ца назму, хIушани шуибил класслизиб белчIунси. Ил назмула автор чи саял бурили дигулра.

ДуцIрум.

ДуцIрум дуцIарли сари,

Мер-муса дегъли сари,

Мирхъиван зявдикIули,

ХIунзи дучIули сари.

- Иш авторла у гьанбикахъес нушаб хIисаблира кумекбиру.

Саби – би + й +гиди – и + гIябул – ул + дулгъа – гъа + лавгьа – вгьа + ев.

- Сагид ГIябдуллаев.

- ХIебиалли, нуша ишбархIи гъaйдикIехIе С.ГIябдуллаевличила ва илала хабарличила «ГIялисултай секьяйда чебла сасиба?»

Дарсла мурадуни сари:

1. С.ГIябдуллаевла гIямрула ва творчествола гьуйчил бучIанти тянишбарни;

2. «ГIялисултай секьяйда чебла сасиба?» - хабарла бекI мягIна аргъахъни;

3. Гьарил адамлизир адамдешла къиликъуни диэс гIягIниси биъниличила аргъахъни.;

4. Даргала литературала дурсрачи бучIантала диги адикьни.

1.Хъули хIянчи ахтардибарни.

- Сагид ГIябдуллаевличила нушани кам-гьамти баянтира далути сари арбякьунси дарслизирад.

- Чи сая Сагид ГIябдуллаев?

- Даргала халаси гIялим, писатель, поэт, тилмаж, учебникунала автор, мугIяллим.

- Мурт ва чинав акIубсири ил?

- 1903-ибил дусла мартла 10-личив Ахъушала районна МухIила шилизив.

- Се бурес дирудая иличила хIушани?

- Сагид ГIябдулаевлизи сунела дудеш НухIкьади ва шила маллани гIяраб мезли гIяхIси багьуди касахъиб.

- СейкIусири илизи илала дудеш, шила кьади?

- Бихес мах ахIен, бахес урчи ахIен, багьуди адамлис гIямрулизиб мурталра гIягIнибиркуси саби.

- Секьяйда бехIбирхьули илала бузерила гьуни?

- С.ГIябдуллаевли сунела бузерила гьуни 1924-ибил дуслизиб санигIятличибад бехIбихьиб.

- Чинав узули калуна ил?

- Сагид узули калун Лавашав мугIяллимли, Лавашала районола заведующийли, Сергокъалала педкомбинатла дарган мезла мугIяллимли.

- Се делкIуна ва дураиба илини?

- Илини дураиб дарган мезла ва литературала программаби, даргала бучIантас учебникуни, литературала хрестоматияби.

- ГIурра илини дураиб 30000 дев кадерхурси урус мезла-дарган мезла словарь.

- Бурая гьари, се манзил саби 1941-1945 ибти дусмала манзил?

- ЧебяхIси ВатIа дургъби дехIдихьибтири.

- Чедибдеш сархибла ишдус чум дус дикили?

- Чедибдеш сархибла ишдус 75 дикили сари.

- Ил ВатIайс къиянси манзил Сагид чина викиба?

- 1941 ибил дуслизив Сагид фашист гъармукабачи къаршили, някълизи ярагъ касили, ВатIан батахъес или дургъбази арякьун.

- Сегъуна пай кабихьиба даргала литературализи Сагид ГIябдуллаевли?

- Дургъбала майдайчив ил, ярагъличилцун ахIенну, душмайчил бугаси кьаламличилра ургъусири. Дургъбала темаличила дахъал произведениеби делкIун.

-Секьяйда иргъулра хIушани «Гъабзани душма гьалаб бекI гIяшхIебурцу.» ибси буралала мягIна?

- Сегъуна хабар бехIбихьибсири нушани илала арбякьунси дарсличиб?

- «ГIялисултай секьяйда чебла сасиба?» - бикIуси хабар.

- Давлачебталара мискинталара ургабси декIардешличила се бурес дигули С.ГIябдуллаевлис?

- Ца илгъуна анцIбукь кабикибсири кьисла уста ГIялисултайчилра. Иличила нушала уршбани чебиахъу сценка.

- Духучанти. «Адамли се кьасбаралра, иличи виур» - бикIули бирар буралализибра. Дархьтив илди дугьби?

- Се анцIбукь сабрира бетаурси? Сен илцад гьалакли илди баягъи 50 къуруш чардарибара Гебекли?

1. Дарсла темала чебкад хIянчи.

- ГIялисултан Гебекличив дебали ункъли хIериъниличила бурни.

- ГIялисултайчи Гебекла хIеруди барсбиъни.

1. Учебникличил хIянчи.

А) ГIялисултан урухиъниличила бутIни делчIахъни.

Б) ГIялисултай Гебек урухварнила бутIа белчIахъни.

1. Дугьбачил хIянчи.

Тапанча – револьвер

ГIегIбергур – засучил

Уюн – (масхара) шутка

Ихтилат – гьибанди (беседа)

Къялкъя – (хъубзарла гIягIниахъала) коса

ГIярза – жалоба

ВягIда – договор

Уктемли – (хамли) гордо.

1. Кроссворд арзни.

- Гьанна нушани даргала литературала дурсрачиб касибси багьуди тикрарбирехIе.

|  |  |  |  |  |  |  |  |
| --- | --- | --- | --- | --- | --- | --- | --- |
|  | 1.А | т | а | 2.Б | а | й |  |
| 3.Къ |  | А |  |
| а | Т |
| н | 4.И | р | ч | и |
| н | Р |  |  |
| 5.д | и | в | а | 6.н | х | А | н | а |
|  | у |  | Й |  |  |  |
|  |  |  |  | р |  |  |  |
|  |  |  |  | о |
|  |  |  |  | в |

1. Ирчи Къазакъла юлдашла у.
2. Даргала поэзияла дудешла у.
3. ГIялисултай Гебек урухварес буруси хяла у.
4. Къумукълантала поэт
5. Гьалабла замана бархьдеш тIалаббарес башуси мер.
6. Даргала драматургиялис хьулчи кабихьибси поэт.

1. Суалтачил дарсла тема кагахъни.

- Чили белкIунсири «ГIялисултай секьяйда чебла сасиба?» - бикIусири хабар? Мурт ва се замана белкIунсири?

- Чи сайри С.ГIябдуллаев?

- Чичила сабри ил хабар?

- Секьяйда чебла сасиба ГIялисултай Гебеклизибад?

- Сегъуна адам сайри ГIялисултан?

1. Хъули хIянчи бедни.

- «ГIялисултай секьяйда чебла сасиба?» - хабарла бяхI 56-61 делчIес ва чердурес.

1. Дарсла итог каъни.

- ИшбархIила дарс наб таманбарес дигулра гIергъити дугьбачил: «Адамлис гIяхдеш барес къалабадикIеная, ВатIайс мартили диая, арали калабая!»